b"\n_START_ARTICLE_\nProped\xc3\xa8utica\n_START_PARAGRAPH_\nLa proped\xc3\xa8utica  (del grec \xcf\x80\xcf\x81\xc3\xb3 (pr\xc3\xb2) , que significa 'abans' i \xcf\x80\xce\xb1\xce\xb9\xce\xb4\xce\xb5\xcf\x85\xcf\x84\xce\xb9\xce\xba\xc3\xb3\xcf\x82 (paideutik\xc3\xb3s) , 'referit a l'ensenyament' (sent paid\xc3\xb3s : 'nen') ) \xc3\xa9s el conjunt de sabers i disciplines que cal con\xc3\xa8ixer per preparar l'estudi d'una mat\xc3\xa8ria, ci\xc3\xa8ncia o disciplina. Constitueix una etapa pr\xc3\xa8via a la metodologia (coneixement dels procediments i t\xc3\xa8cniques necessaris per investigar en una \xc3\xa0rea cient\xc3\xadfica). En la major part de les institucions educatives, els estudis de postgrau (mestratge i doctorat) inclouen un curs de proped\xc3\xa8utica._NEWLINE_Involucra tamb\xc3\xa9 als conceptes de preparaci\xc3\xb3 i d'inducci\xc3\xb3 per poder-ne treure despr\xc3\xa9s una deducci\xc3\xb3, per tant la proped\xc3\xa8utica \xc3\xa9s l'estudi b\xc3\xa0sic o per avan\xc3\xa7at que se li d\xc3\xb3na a l'alumne per arribar a una disciplina o una professi\xc3\xb3 adequada, basant-se en la preparaci\xc3\xb3 i la inducci\xc3\xb3.\n_START_SECTION_\nProped\xc3\xa8utica cl\xc3\xadnica\n_START_PARAGRAPH_\nEn medicina veterin\xc3\xa0ria i humana, la proped\xc3\xa8utica \xc3\xa9s el conjunt ordenat de m\xc3\xa8todes i procediments dels quals es val el cl\xc3\xadnic per observar els signes. Ensenya a inspeccionar, recon\xc3\xa8ixer i classificar els signes rellevants dels irrellevants abans de formular un diagn\xc3\xb2stic (o judici cl\xc3\xadnic)."